भजन 127
सोलोमनको आरोहणको गीत।
1 यदि याहवेहले नै घर बनाउनुभएन भने,
बनाउनेहरूको परिश्रम व्यर्थ हुन्छ।
याहवेहले नै सहरको रक्षा गर्नुभएन भने,
पहरादारहरू जागा रहनु व्यर्थ हुन्छ।
2 बिहानै उठ्नु,
र अबेरसम्म जागो रहनु,
अनि शोकको भोजन गर्नु व्यर्थै हुन्छ—
किनकि जसलाई उहाँले प्रेम गर्नुहुन्छ, तिनीहरूलाई उहाँले निद्रा दिनुहुन्छ।
3 छोराछोरीहरू याहवेहले दिनुभएका उत्तराधिकार हुन्;
गर्भका फलहरू उहाँले दिनुभएका उपहार हुन्।
4 युवावस्थामा जन्मेका छोराछोरीहरू,
वीर योद्धाका हातमा भएका काँडहरूझैँ हुन्छन्।
5 त्यो मानिस धन्यको हो,
जसको ठोक्रो काँडहरूले भरिएको हुन्छ।
मूलढोकामा आफ्ना शत्रुहरूको सामना गर्नुपर्दा
तिनीहरू लाजमा पर्नेछैनन्।